van mathijse de custe en van
sine teeken op sijn messen
nae dien dat mathijs de custere cusce mesmake wonede te loven
inde steenstte d stat van loven getlaeght en opgedaen heeft hoe
hij voirtiden op sijn messen die hij plach te maken plach een teeken
te slaen en want dat gelijc was eens goets mans teeke toer
tarschot soe veranderde hij dat en nai een and aen dat hij
lange tijt gevseert en gebruyct heeft en dat daen bove come
wae henrick cloet scheymake en hadde om sijn messe te diffanen
aengesocht mesmakers bynne loeve dat sij des voirs mathijs teeken
slaen woude op de messe die sij make soude dwelc de voirs mathijs
belet hadde mette geswoen van sine ambachte en als de voirscr
henr d mede niet doer en mocht Soe wair hij come aen ene
mesmake teelwijt d en hadde hem sijn voirs teeken op sijn messe doen
slaen dwelc hij en oec een coopma dien de voirs mathijs sijn
misse vercocht hadde bevonde ind stad van antwpen en mids
dien soe en woude de selve coopma tselve werck niet behoude
en aldus soe soude d mede des voirs mathijs werck ze te nyeute
gaen en besaemt worden en sijn neerige met allen verlesen
biddende oecmoedelic d stat van loeven dat sij d op versien
woude Op dwelc de voirs henr seyde dat wair wae dat hij
tvoirs teeken den mesmake van eelwijt hadde doen slaen op sijn
messe meynede dat hij dat wel doen mochte want he dat
teeke toebehoirde en den voirs mathijse yerst aenbracht hadde
seggende oec dat hij gewoinlic wae te gaen aen de mesmakers
dair he geliefde en dede hen op dwelc dwerc dat hij tegen
hen name slaen teekene dierme meest begde en dier hij best
quijt conste geworden meynede dat hij sijn neerige voirts doen soude
gelijc hij begone hadde c Soe heeft de raet vand stat eendrech
tichlic ovdragen en geslote in hoen volle raide want hoir on
eerlic ongodlic en ontamelic docht weze tgheen des de voirscr
henr aldair opdede dat de voirs mathijs sijn voirs teeke behoude
soude en dat de voirs henr dat voirtaen niet meer en soude
doen tontfayte noch oec meer doen voirtaen soe hij seyde dat
hij hadde gedaen mer dat hij ene yegelike mesmake sijne selfs
teeke soude late slaen sond yemats ands teeke te contfaite en soe
wair hijs meer dade dat hij vand stad uutgericht soude werden
also dair toe behoen soude en dat hij des mesmakers cost van
eelwijt die om des sake wille bijd stat ontbode was en die hem
svoirs teekens voe der stat afdroegh betale soude cop pynnoc
burgingro in pleno silio sept xii